CELEX: 62005CO0338
Language: hu
Date: 2006-07-13
Title: A Bíróság (második tanács) 2006. július 13-i végzése. # Front national és társai kontra Európai Parlament és Az Európai Unió Tanácsa. # Fellebbezés - 2004/2003/EK rendelet - Az európai szintű politikai pártokra irányadó előírások és finanszírozásuk szabályai - Megsemmisítés iránti kereset - Elfogadhatatlansági kifogás - Megtámadható jogi aktus - Kereshetőségi jog - Elfogadhatatlanság - Nyilvánvalóan elfogadhatatlan fellebbezés. # C-338/05 P. sz. ügy

A Bíróság (második tanács) 2006. július 13‑i végzése – Front national és társai kontra Parlament és Tanács
      (C‑338/05. P. sz. ügy)
      „Fellebbezés – 2004/2003/EK rendelet – Az európai szintű politikai pártokra irányadó előírások és finanszírozásuk szabályai – Megsemmisítés iránti kereset – Elfogadhatatlansági kifogás – Megtámadható jogi aktus – Kereshetőségi jog – Elfogadhatatlanság – Nyilvánvalóan elfogadhatatlan fellebbezés”
      Fellebbezés – Jogalapok – Az Elsőfokú Bíróság előtt felhozott jogalapok és érvek egyszerű megismétlése – A hivatkozott téves jogalkalmazás meghatározásának hiánya – Elfogadhatatlanság (EK 225. cikk; a Bíróság alapokmánya, 58. cikk, első bekezdés; a Bíróság eljárási szabályzata, 112. cikk,
         1. §, első bekezdés, c) pont) (vö. 23‑25. pont)
      
      Tárgy 
      
         
               Az Elsőfokú Bíróságnak (második tanács) a T‑17/04. sz., Front national és társai kontra Parlament és Tanács ügyben 2005. július
                  11‑én hozott végzése ellen benyújtott fellebbezés, amely végzés mint elfogadhatatlant elutasította az európai szintű politikai
                  pártokra irányadó előírásokról és finanszírozásuk szabályairól szóló, 2003. november 4‑i 2004/2003/EK európai parlamenti és
                  tanácsi rendelet (HL L 297., 1. o.; magyar nyelvű különkiadás 1. fejezet, 4. kötet, 500. o.) megsemmisítése iránti kérelmet.
               
            Rendelkező rész
      
         
                  1)
               
               
                  
               
               
                  A Bíróság a fellebbezést elutasítja.
               
            
         
                  2)
               
               
                  
               
               
                  A Bíróság a fellebbezőket kötelezi a költségek viselésére.